[{"text_idx": "#000004", "text": "Tiu c\u0302i taktboksista budhisma monah\u0302o el Japanio muzikas por \u201credukti suferon\u201d"}, {"text_idx": "#000006", "text": "Japana monah\u0302o, kiu \u201cfaras muzikon por redukti timon kaj suferon\u201d, estas rekompencita per milionoj da au\u0306skultantoj. Yogetsu Akasaka [ja], 37-jarag\u0302a Zen-budhana monah\u0302o, uzas buklostacion por kombini kaj kovri taktbokson kun budhana c\u0302antado, kaj poste als\u0302utas la filmetojn al YouTube. Lia plej populara filmeto, \u201cHeart Sutra Live Looping Remix\u201d [ja], havas g\u0302is nun du milionojn da vidoj."}, {"text_idx": "#000007", "text": "La moderna interpretado de la Kora Sutro (\u822c\u82e5 \u5fc3 \u7d4c) fare de Akasaka, historie unu el la plej konataj kaj popularaj sutroj, fulme disvastig\u0302is en YouTube en majo 2020. La budhisma monah\u0302o kombinas taktboksajn buklojn kaj taktojn kantante diversajn tradiciajn budhismajn sutrojn [eo], au\u0306 skribaj\u0302on, en sia jutuba kanalo [ja]. La celo, diras Akasaka, estas helpi redukti suferon."}, {"text_idx": "#000008", "text": "I make \u2018music for less anxiety\u2019.\nI chant for \u2018less suffering\u2019."}, {"text_idx": "#000010", "text": "\u4e0d\u5b89\u3084\u82e6\u3057\u307f\u304b\u3099\u5c11\u3057\u3066\u3099\u3082\u548c\u3089\u304f\u3099\u3088\u3046\u306b\u3001\u97f3\u697d\u306b\u304a\u7d4c\u3092\u306e\u305b\u3066\u6b4c\u3063\u3066\u3044\u307e\u3059\u3002"}, {"text_idx": "#000012", "text": "full movie#beatbox #handpan #loopstation /mIdYJRUAQ5"}, {"text_idx": "#000014", "text": "Mi faras \u201cmuzikon por malpli da timo\u201d\nMi kantas por \u201cmalpli da suferado\u201d"}, {"text_idx": "#000016", "text": "Plena filmo #beatbox #handpan #loopstation /mIdYJRUAQ5"}, {"text_idx": "#000017", "text": "Antau\u0306 ig\u0302i monah\u0302o, Akasaka vivis eksterlande kiel stratmuzikisto. En 2009, Akasaka komencis kombini taktboksadon kun voc\u0302aj tavoloj kaj de tiam aldonis budhisman c\u0302antadon al sia repertuaro."}, {"text_idx": "#000018", "text": "Akasaka, kiu nun log\u0302as en Tokio, farig\u0302is Zen-budhisma monah\u0302o en 2015, sekvante la pas\u0302ojn de sia patro, kiu nun estras templon en la kampara gubernio Iwate."}, {"text_idx": "#000020", "text": "Usually in Japan, people become monks because their family lives in a temple. But for my father, he was just a normal person who decided to become a monk. [...] I was inspired, and decided I wanted to succeed in my father\u2019s current role as an abbot in a temple in the Iwate Prefecture."}, {"text_idx": "#000021", "text": "Kutime en Japanio homoj monah\u0302ig\u0302as c\u0302ar ilia familio log\u0302as en templo. Sed rilate al mia patro, li estis nur normala homo, kiu decidis farig\u0302i monah\u0302o. [...] Li inspiris min kaj mi decidis, ke mi volis sukcesi en la nuna rolo de mia patro kiel abato en templo en la gubernio Iwate."}, {"text_idx": "#000022", "text": "Ec\u0302 antau\u0306 ol lia versio de la Kora Sutro fulmrapide disvastig\u0302is, la muziko de Akasaka kaptis atenon en Japanio. G\u0302i aperis [ja] c\u0302e la Techno Hosho [ja] 2019, koncerto okazinta kiel parto de la pli granda c\u0302iujara evento Chokaigi, kiu kombinas budhismajn ritojn, tekno-muzikon kaj projekcion."}, {"text_idx": "#000023", "text": "Akasaka ne estas la sola interpretisto, kiu miksas budhismon kun nuntempa muziko. C\u0302i tie, c\u0302e la evento Techno Hosho en 2018, prezentisto, kiu nomig\u0302as Gya, miksas teknon kaj trancan muzikon kun budhisma c\u0302antado:"}, {"text_idx": "#000029", "text": "Yogetsu Akasaka gastigas aktivan Tviter-konton, kaj lia muziko trovig\u0302as en YouTube [ja], Spotify [eo] kaj aliaj retaj servoj."}, {"text_idx": "#000034", "text": "Juna kuiristo en Bakuo transformis sian apartamenton en restoracion"}, {"text_idx": "#000040", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]